Matovič, Igor, podpredseda vlády a minister financií SR (2022-09-29):
Čiže medzičasom, kým Richard Sulík mal jeden pokus povaliť vládu, a myslel si možno, že už pred tým rokom dosiahne predčasné voľby a vlastne sa z toho nejako nespamätáme, hovorím, na poslednú chvíľu tým, že sme urobili nečakanú smyčku, ktorú neočakával a nevedel to obhájiť pred... nevedel by to obhájiť pred médiami, že sme si vymenili pozície s Edom Hegerom, tak vtedy sa mu nepodarilo dosiahnuť predčasné voľby a reálne povaliť vládu. Áno, dosiahol nejaký switch, ale v skutočnosti vedel, že musí sa na to prichystať trošku lepšie. Tak ako Putin, aj on zbrojil a v tom medziobdobí pokúsil sa anektovať stranu ZA ĽUDÍ, dobre, keď sa nepodarilo získať celú, aspoň ju rozbil, posilnil svoj poslanecký klub, nahodil do toho svojho sčotu s tými farebnými guličkami, spočítal, hops, už im to nevychádza a teraz je čas, aby som vydieral. Spustil svoje vydierania a opäť na to použil absolútne podlým spôsobom úplne rovnaký vzorec, podľa mňa on to má niekde v šuflíku v manuáli, vytiahol, že tam má asi takú kapitolu, že ako podlo alebo čo najpodlejšie povaliť vládu, a tam má napísané, že prvá vec je, povaliť na tom, že jej budeš vyčítať niečo, čo vlastne urobila na základe toho, čo si ty povedal. A toto urobil pri Sputniku. A teraz si vytiahol ten istý manuál a znova to isté, lebo sme prijali rodinný balíček. Jops, aká strašná vec. A prečo vy ste nevytiahli teda veto? Máte ho napísané, mali ste ho napísané v koaličnej zmluve. Štyri písmenká. Neviete čítať? Potrebujete to vysvetliť, čo to veto znamená? Červené čiary ste vyťahovali kedykoľvek. Keď sme mali zvýšiť platy učiteľov, tak ste vyťahovali veto jedna radosť, lebo áno, povedali sme, že potrebujeme ale aj prachy, keď im chceme zvýšiť od 1. júla o 10 %, potrebujeme na to získať prachy zo zdanenia, áno, povedzme si, Rišových kamarátov, oligarchov, zbohatlíkov slovenských. Tak sme povedali, tu získame prachy, dáme ich učiteľom od 1. júla. Áno, opakujem sa, aby ste sa poučili, pani Hargašová. (Halgašová, pozn. red.) A vtedy bol schopný vytiahnuť veto a vtedy veto poznal. Vtedy vedel, akú má silu, vedel, čo to je červená čiara a červená krieda a neviem čo, jaké farbičky. Vtedy vytiahol, keď išiel o... išlo o biznis jeho kamarátov, keď chcel chrániť zisky svojich kamarátov. Že tým ublížil zároveň tým učiteľom a zo svojho ministra školstva robil pajáca, ktorý, trikrát na vláde ho donútil, aby hlasoval proti zvyšovaniu platu učiteľov. Si to predstavte, že by ste boli ktokoľvek z vás ministrom školstva a príkaz od ministra vášho (povedané so smiechom) alebo teda predsedu strany dostanete, že keď príde na hlasovanie vlády návrh na zvýšenie platov učiteľov o 10 % od 1. júla, tak len preto, že zároveň sa zdaňujú zbohatlíci, pár desiatok firiem, kamarátov predsedu strany, tak vám prikáže váš predseda strany, že hlasuj na vláde proti zvyšovaniu platu učiteľov. On urobil zbraň a Gröhlinga, ja ho mám v podstate rád, urobil z neho pajáca, ktorý, svetový unikát, že trikrát musel na vláde hlasovať proti zvyšovaniu platov učiteľov ako minister školstva. Keď tu vidím Ďura Šeligu, chcem sa mu z tohto miesta ospravedlniť, nebolo to až úplne správne, keď Anka Zemanová, hovorí, že neskoro, tak asi už ho má v svojom chomúte. Dobre. Ďakujem pekne. (Reakcia z pléna.) Ešte len začínam? Dobre. Ozaj, čo sa s vami včera tá Janka Penta Cigániková tak družne rozprávala? To by ste nám niekedy mohli porozprávať. Či to nebolo sa vami? (Reakcia z pléna.) Dobre, jaj, že ste tam, dobre, super. Čiže Richard Sulík používa vždy veľmi, až by som povedal. záhadne podlé vzorce, lebo racionálne argumenty pri povalení vlády nemá. Prežije v médiách túto, by som povedal, podlú, vydieračskú nejakú komunikáciu, lebo má tú, tú imunitu v médiách, keďže hodnotovo médiá držia palce radšej a snívajú po tej liberálnej, konečne liberálnej vláde SaS, PS a HLAS, tak urobia všetko pre to, aby sa to stalo. A ja teraz nieže by som nemal liberálov rád, ale nemám rád, keď je zaujatý liberál, keď je zaujatý progresívec, ktorý zneužíva svoje postavenie v médiách na to, aby zamlčiaval pravdu a manipuloval s faktami. Jednoducho to je nebezpečné pre demokraciu a treba to pomenovať. Toto sa dialo v 30. rokoch minulého storočia. Vtedy tí žurnalisti boli trošku iní. Ale aj Hitler presne takýchto novinárov, ktorí mali vzorce, mali presne napísané, ako majú manipulovať s verejnom mienkou, a na konci dosiahli svoje. Šírili lži a stokrát opakovaná lož na konci sa stala pravdou. Čiže Richard Sulík záhadne prežil povalenie Radičovej vlády, hoci nikomu racionálne rozmýšľajúcemu to nevychádza. Dva dni alebo vopred vedel, že aj keď ju povalí, za dva dni, lebo bol dohodnutý presný dátum, verejne oznámený pred tým hlasovaním, bude schválený euroval, ktorý on používal ako dôvod na povalenie Radičovej vlády, lebo s ním nesúhlasí. Čiže vtedy mu prešlo bez problémov, že na podlom argumente, na finte povalil Radičovú vládu. Vieme, čo nám to prinieslo. Osem rokov korupčného pekla, Ján a Martina na to doplatili životmi. Pred rokom veľmi podlým spôsobom povalil vládu moju, kedy využil argument, že sme kúpili Sputnik, s ktorým on predtým dva týždne, tri týždne vopred vyslovene súhlasil, aby to nakúpil minister zdravotníctva, a posledné mesiace molestuje, obťažuje Slovensko so svojimi boliestkami a opäť použil ten istý podlý vzorec, že využil prijatie rodinného balíčku ako kľúčový argument na povalenie vlády Eduarda Hegera, hoci pár týždňov predtým – a na kamerách to všetci majú – verejne sľúbil, že to neurobí, že nebude to považovať za porušenie koaličnej zmluvy. Ak sa to stane raz, možno si povieme, že to je náhoda. Ale ak sa trikrát niekto podlým spôsobom povalí demokratickú protikorupčnú vládu a ak zároveň to je človek, ktorý bol podlým spôsobom počas kritických hlasovaní o generálnom prokurátorovi schopný komunikovať s mafiánom Mariánom Kočnerom a vynášať mu informácie, keď to teda zároveň spraví človek, ktorý sa s týmto človekom tajne stretával na 13 raňajkách u neho doma a vynášal mu informácie o tom, čo sa v tej koalícii deje, ako sa prijímajú rozhodnutia, baví sa s ním o kupovaní poslancov pri voľbe generálneho prokurátora, tak mne sa tých náhod tu zdá príliš veľa. Ešte raz, ak by sa to stalo raz, tak si možno povieme, že neuniesol emócie a vtedy pri tom eurovale stratil rozum, dobre, nejako to, neuvedomil si, že zaznelo, že Fico sľúbil Radičovej, Dzurindovi, že dobre, keď to padne, my to hneď prijmeme, ale musia byť potom predčasné voľby. Možno si to neuvedomil, O. K., možno sa to raz stane. Ale ak to urobí trikrát a vytúženú demokratickú, protikorupčnú vládu, silou-mocou robí všetko pre to, aby ju povalil, a ak to robí v situácii, že my tu zažívame permanentne teraz možno jak šesť-sedem rôznych kríz, máme jak lazane takto naukladané na seba, obrovské peniaze na to potrebujeme. Vieme, že, že milióny ľudí sú proti nám, lebo nikomu dobre nepadne, že je kríza. A keď to v takto ťažkej dobe robí, spolčuje sa s najväčšou mafiou, jaká v tomto parlamente sedí, a s tou mafiou sa nehanbí podpísať pod návrh, kde hovorí, že on vlastne alebo spolu s tou mafiou on ide brániť morálku, etiku vo verejnej službe, ide brániť demokraciu a jej inštitúcie, tak naozaj nad tým jeden takto velikánsky otáznik visí z vašej strany... (Rečník gestikuluje pravou rukou.) Tak? (Reakcia z pléna.) ... že v čí záujem, v čí prospech a za čo to robí. Je to človek, ktorý nemá problém tajne sa stretať s mafiánmi, tajne s nimi komunikovať, tajne sa stretať s oligarchami, tajne s nimi komunikovať, zároveň vytvárať ilúziu, jak mu veľmi záleží, a v skutočnosti robiť podrazy vlastnej vláde, až tú vládu dorazí. To, čo molestoval mňa, keď, kým ja som bol premiérom počas covidu, to isté robil Radičovej. To je charakterová črta. Skúste si to pozrieť, je to jedenásť rokov dozadu, rovnakým spôsobom ju molestoval, šikanoval, ponižoval, demoralizoval a na konci až dehumanizoval. To, ako sa o nej vyjadroval na nahrávke s Kočnerom, takisto sa vyjadroval na akomkoľvek inom stretnutí. Od začiatku hral hry počas Radičovej vlády, čoho som bol svedkom, len aby Mikloš nahradil Radičovú, lebo to bude normálny premiér, a nie, nie hentá ožraná. Toto bolo jeho správanie sa voči tej vláde, správanie sa voči mojej som si zažil na vlastnej koži. Všetci ľudia, ktorí boli na, na koaličných radách, vedia, ako to prebiehalo, a teraz sa pokúša povaliť ďalšiu vládu. A teraz dovolím si pár otáznikov na záver. Možno ten záver bude dlhší. (Reakcia z pléna a smiech rečníka.) Čo sa stalo, keď pred dvomi týždňami a tromi-štyrmi týždňami Robert Fico sa dušoval a reagoval na snahu vtedy tuším poslancov z Republiky, že dajú návrh na odvolávanie Matoviča, a Fico na to reagoval, že nie sme predsa malí chlapci, aby sme tuto pomáhali Sulíkovi sa dostať do vlády, keď budú predčasné voľby, potom sa o tom bavme. To isté jak cez kopirák dva týždne povedal Pellegrini na tlačovej konferencii. Keď Sulík sa krvou podpíše pod to, že spolu s nimi spácha predčasné voľby, tak potom sú ochotní mu vydať hlavu Matoviča, potom za to zahlasujú. Ale niečo sa v tom medziobdobí stalo. A myslím si, že opäť si Slovensko zaslúži poznať pravdu a odpoveď, že čo to v skutočnosti bolo. Ako je možné, že zrazu ten Robert Fico, ktorý si stojí za slovom, povie pred tromi-štyrmi týždňami pri rovnakej iniciatíve Republiky, že nie sme predsa malí chlapci, aby sme Sulíkovi pomáhali sa dostať do vlády, zrazu v pohode skloní hlavu a povie, dobre, však teda zahlasujeme. Ako je možné, že Pellegrini sa, nieže len zahlasuje, že on sa rovno pod to podpíše bez toho, aby ten záväzok verejne zaznel. Podľa mojich informácií Sulík Pellegrinimu predčasné voľby sľúbil. Nevie jedinú vec zatiaľ, ako to odkomunikovať dovnútra do svojho poslaneckého klubu, lebo tam je približne polovička ľudí, ktorí rozum majú, a polovička ľudí, ktorí sa nechajú aj, aj do studne by skočili, keď im Sulík povie. Tá polovička ľudí hovorí, že nemôžme predsa sa podpísať pod predčasné voľby, lebo sa ani do parlamentu nedostaneme, a majú pravdu, že zároveň, že predčasné voľby v tomto vypätom období by priviedli k moci absolútne zlo s ústavnou väčšinou. Keď v roku 2012, keď nebola žiadna kríza, predčasné voľby zabezpečili jednej strane, tomu zlu 83 hlasov, koľko hlasov bude mať v predčasných voľbách mafia s fašistami od Mazureka v predčasných voľbách niekedy za pol roka? Čo poviete? Ja si osobne tipujem 120. SaS-ka nebude v parlamente, my to dáme ledva. Možno ešte nejaký Dzurindov neviem jaký projekt možno 5,1-5,2 a podobne, ale bude armagedon. Tí ľudia z nás spravia guberniu Sovietskeho zväzu, budeme tak jak Čečenci. Fico dostane právo jak Kadyrov robiť si svoje právo a nebude sa mu do toho starať. Že to Fico nevysvetlí svojim voličom, že z tej Európskej únie sa už oplatí vystúpiť? No v podstate zobere len matematiku. My sa postupne blížime do stavu, že postupne budeme do Európskej únie dávať toľko, koľko z nej aj berieme cez eurofondy. Tak sa postaví pred ľudí, povie, pozrite sa, už nám to peniaze neprináša, plán obnovy, však to sú peniaze, čo by sme tak či tak museli potom nejako splatiť, a ja som vybavil ruský plyn za polovičku, všetci budeme mať teplučko, budeme si hovieť. To, že už nebudeme mať demokraciu, to že už len budeme guberniou Sovietskeho zväzu, to nevadí. A pod toto sa približne polovička voličov, pardon, poslancov v SaS dnes nechce podpísať. Ani polovička tej republikovej rady, či jak sa to nazýva, a polovička hovorí v pohode, poďme, poďme, strmhlav čím skôr do predčasných volieb, lebo si uvedomujú, že dostali sa, sami sa vmanévrovali do pasce, ktoré jej Sulík na... ktorú im Sulík na konci júna sľuboval, zaprisahával sa, že sa nestane, že oni na konci zostanú jak trti v opozícii bez akéhokoľvek vplyvu a že budú biť bandu s fašistami a s mafiou a zrazu s nimi sa budú museť podpisovať pod takéto návrhy a budú museť vypisovať bludy o tom, jako oni s mafiánmi, ktorí rozkrádali republiku, idú brániť morálku a etiku vo verejnej službe, ako idú brániť demokraciu a jej inštitúcie. Hovorím, chvalabohu, že ešte polovička poslancov v SaS-ke má rozum a hovoria si, že pod predčasné voľby sa nepodpíšu. Ale ja vám tu hovorím, ja Riša poznám ako vlastné boty, omnoho lepšie ako vy všetci. Nikto z vás s Rišom Sulíkom nebol dlhšie ako ja, lebo priebežne vás vyhadzoval, tých, čo ste mali názor, vyhadzoval, popravoval a robil čistky, aby na konci mal preosiatych len tých, ktorí názor nemajú. (Reakcia z pléna.) Áno, Marián, pozerám aj na teba. Tým pádom on dosiahol presne ten stav, ktorý potrebuje, aby tých ľudí – v Trnave sa tomu hovorí – „vyvédol bez rebríka na hóru“. Neviem, či tomu rozumiete, ale teda preložím do slovenčiny – vyviedol bez rebríka na pôjd, na povalu. Čiže zrazu sa dostanete niekde, kde ste ani nechceli byť, a čudujete sa, že, dofrasa, jak sa sem dostal, keď tu neni rebrík. A do tohoto on ich vmanévroval. Na konci júna, keď ich nahováral na to, že poďme urobiť tento puč v rámci koalície, poďme využiť, lebo sme už zocelili sily, poďme povaliť túto, túto vládu, tak im sa zaprisahával, keď sa ho jeho vlastní ľudia na republikovej rade pýtali, že či sa náhodou nestane, že na konci nebudú mať absolútne žiadny vplyv a budú sa hanbiť za to, v akej spoločnosti sa v opozícii vyskytli. On im hovorí: „V žiadnom prípade sa to nestane, Matovič sa za týždeň poserie, spočítajú si kalkulačky, to nevychádza, oni nebudú mať odvahu na menšinovú vládu.“ A práve táto arogancia, drzosť mne a ostatným nám dodala odvahu, že sme si povedali, že tak druhýkrát sa už takýmto teatrálnym spôsobom potupiť nedáme, že druhýkrát na túto vašu podlú hru nepristúpime, duplom, keď ste použili ten istý podlý vzorec jako pri Sputniku, že najprv poviete, aby sme to urobili, a potom hovoríte, že nákup Sputnika, joj, ohrozili sme neviem jakú geopolitickú rovnováhu v Európe. Podlé konanie vtedy, podlé konanie pri povalení Radičovej vlády, podlé konanie dnes. Áno, máte zmanipulované ovečky, ktoré vám dnes ešte tlieskajú, budú vás zbožňovať o tom, ako bojujete správny boj. Ale ľuďom treba povedať a treba im opakovať tú pravdu, Igor Matovič je tŕňom v zadku Richarda Sulíka, Petra Pellegriniho a Roberta Fica len a len preto, lebo vám nedovolím kradnúť, lebo vám nedovolím robiť politiku pre oligarchov, ktorých záujmy v politike hájite. Som veľmi rád, že na poslednú chvíľu, ešte teda pred tým, jak ste to vaše slávne ultimátum vytasili, tuto Kazda, poskok Sulíka, ten, ten pozmeňováček sem za tých 60 mil. pre oligarchov dal, lebo tým ste ukázali svoje skutočné DNA, svoje skutočné úmysly v politike. A čo mi je ľúto, je to, že ja som si až, až potom som nad vami zlomil palicu, lebo som si povedal, pod toto sa ja už nepodpíšem. Dovtedy som každý jeden útok Richarda bral tak, že na konci som ho prehltol, povedal som si, dobre, talianske manželstvo, aj som to tak verejne komunikoval. No dobre, kedy-tedy sa pohádame, ale na konci držíme spolu. Ale bolo to ťažké aj pri tých protestoch Bonaparte, na čo sa tu Janka Penta Cigániková odvoláva. Viete, koľkokrát som Richarda musel prosiť, aby išiel hore pred to Bonaparte? Lebo on áno, bol schopný ešte na námestí dole, áno, zorganizovali sme, prísť a povedať. Ale keď mu hovorím: „Rišo, poď, musíme ísť s tými ľuďmi tiahnuť pred to Bonaparte ako symbol korupcie.“ – „Vieš čo, mne sa nechce. – „Rišo, poď!“ O tomto bol váš protikorupčný boj. Hrali ste divadlo, mnohí z vás a mrzí ma to, že sú medzi vami podľa mňa čestní ľudia, ktorí to myslia s bojom proti korupcii úprimne, a nechali ste sa zmani... vmanipulovať do vojny jedného človeka, vojny ega jedného človeka a ste dnes v područí chuti pomstiť sa jedného jediného človeka. Ste mu ochotní akceptovať akýkoľvek blud, ktorý, ktorý napíše, a mrzí ma, že... Prepáčte, pán Benčík, možno potom, že vás znova oslovím, už poviete, že v živote už niečo s Matovičom nebudete chcieť mať, ale nemyslím to váž... nemyslím zle. Tak ako vy hľadáte pravdu na tých facebookoch tuto tých, týchto vagabundov (povedané so smiechom) a odhaľujete ich, tak ja vám dám iba jednu kontrolnú otázku a vôbec mi nemusíte odpovedať. Ja chcem iba vo vašom svedomí. Ako sa môžte podpísať pod to, že viete, že Richard Sulík verejne sľúbil, že môžme si presadiť rodinný balíček a nebude ho vetovať, nebude to považovať za porušenie koaličnej zmluvy a urobil to dobrovoľne a nevytiahol to veto, ako sa môžte podpísať pod jeho následné konanie, kedy hovorí, že presadenie rodinného balíčka, máte to v podstate aj 80 % zdôvodnenia tohto, tohto návrhu, že je dôvod na to, aby minister financií skončil na pozícii ministra financií? Ja verím, že vy budete hľadať a hľadáte vždy podstatu, čo sa skrýva za tým. Za týmto sa nemôže skrývať nič iné jako to, že skutočný záujem je iný. Dôvod nie je rodinný balíček. Je to falošný argument, ktorý vytiahol, lebo áno, bolo pozdvižení a viedol sa tu ideologický boj o tom, či teda pomôcť viac rodinám, alebo možno psa do reštaurácie, čo si presadila SaS cez skrátené legislatívne konanie. Áno, väčšina sa tu našla a áno, aj s ľuďmi, ktorí kandidovali na kandidátke ĽSNS alebo priamo z poslancov ĽSNS, ktorí zahlasovali za pomoc rodinám. A mňa úprimne mrzí, že ste išli do tejto, do tohoto džihádu proti pomoci rodinám, proti tomu návrhu a chceli ste silou-mocou aj cez prezidentku jednoducho tento návrh zastaviť. Mrzí ma, že pani prezidentka ten návrh dala na Ústavný súd a stále visí nad rodinami na Slovensku, 2,5 mil. ľudí sa to dotýka, ten návrh, aby sme vedeli, 4,7... 47 % populácie na Slovensku, že stále nad tým návrhom visí Damoklov meč, že Ústavný súd ho na konci môže zastaviť. Mrzí ma, že ste sa nepridali a že sme spolu rodinám v núdzi nepomohli, lebo tie rodiny v núdzi najmä od 1. januára v tej núdzi budú. A ten návrh, jeho najväčší prínos je práve od toho 1. januára. Čiže, prepáčte mi, že som vás priamo oslovil, ale tak som... tak to myslím, tak to cítim, práve na ľudí ako vy sa nakoniec spolieham, že skúsite Rišovi vysvetliť, že je dobré urobiť krok späť. Možno to, čo teraz poviem, zase vás prekvapí, ale ja by som bol rád, aby ste sa vrátili. Hovorím, nie pre mňa, nie, že ja to tak by som cítil, že si myslím, že by bolo správne, aby SaS-ka bola vo vláde. Nie, osobne si myslím, že SaS-ku treba utopiť v týchto voľbách. Určite ju nebudem podporovať žiadnym spôsobom, posledných 30 sekúnd v reláciách pred voľbami určite už SaS-ke nevenujem, a keď venujem, tak presne opačne, že jednoducho voliť stranu, ktorá by štvrtýkrát mala položiť demokratickú vládu, je teda naozaj vyhodený hlas. Ale sú ľudia v koalícii, možno väčšina aj v našom hnutí, ktorí si myslia, že bolo by dobre, aby ste sa vrátili späť, aby ste urobili ten krok a aby sme spolu znova bili tú bandu, ktorej naozaj pôjde o demokratické a protikorupčné zmýšľanie a bude takéto kroky robiť. Ale to nedosiahne Richard Sulík sám. On to nie je schopný spraviť. On potrebuje vašu pomoc. Potrebujete mu vysvetliť, že možno kengury volajú a možno by si priali nejaký dlhodobý pobyt v ich spoločnosti, nech vás nechá konať podľa vášho svedomia a presvedčenia, presne tak, ako ste tu na ústavu svojho času, asi aj dnes tu niekto tak bude, bude prisahať, ako ste svojho času prisahali. Ak vás nechá konať slobodne a podľa svojho svedomia a presvedčenia, ja som presvedčený, že by ste sa späť ku koalícii pridali a ťahali by ste s nami tú ťažkú káru. na ktorej je naložených možno šesť ťažkých krížov, z ktorých, každý jeden z nich by bol ťažký na to, aby to uniesla nejaká vláda. My ich máme dnes naložených šesť. Neskončil covid, ekonomická kríza pred nami, extrémne rastúce ceny, extrémne rastúce ceny energií, utečenci, vojna za hranicami. Čo viac ešte chcete? Potrebujeme k tomu ešte tieto politické krízy? Naozaj bolo zmysluplne, bol zmysluplne použitý alebo využitý čas v prospech ľudí, keď vy tu tri mesiace molestujete celé Slovensko s psychickými problémami jedného človeka, ktorý nezvláda svoje vlastné ego, že tri mesiace tu obťažuje Slovensko svojimi predstavami, ultimátami, červenými čiarami, v čase, kedy máme spolu sa zomknúť a riešiť energetickú krízu a ceny energií? Kedy potrebujeme a dávno mali mať tie domácnosti odpoveď, aké budú platiť účty za elektriku, za plyn a za kúrenie? Naozaj vám pripadá, že tie tri mesiace ste vy ako poslanci strany SaS brali zaslúžene päťtisíceurové platy v hrubom plus-mínus, keď ste tu tri mesiace len štrajkovali a snažili sa ubližovať vláde, koalícii, ktorej ste boli súčasťou? Je vážna doba, bol by som veľmi rád, aby racionálne zmýšľajúca väčšina v tejto sále sa zomkla nie okolo koalície, ale okolo ľudí, ktorí úplne legitímne od nás očakávajú pomoc. Zvyknem mať v kritických situáciách zimomriavky na stehnách a teraz mi prebehli a prvý raz za dve hodiny, čo tu asi hovorím. Teraz je sakra vážna doba pre Slovensko na to, aby si tu niekto ventiloval svoje osobné problémy a svoje nezvládnuté ego a snažil sa pomstiť niekomu, kto mu sedí na jeho vytúženej stoličke. Máme tu 6 permanentných kríz a bol by som veľmi rád, aby... úplne naivne to poviem, ale aby 150 ľudí v tejto sále si povedalo, že dávame si na politické zápasy pol roka moratórium, že pol roka nebudeme sledovať vlastný záujem, záujem svojej politickej strany, ale pol roka budeme mať jediný záujem, 5,4 mil. akcionárov firmy s názvom Slovenská republika, akciová spoločnosť. Vtedy by som bol na vás hrdý a verím, že keď by ste zomierali na smrteľnej posteli, by ste boli aj vy všetci na seba hrdí, aj vy, ľudia, toto najmä k vám z opozície, lebo uprednostniť záujem spoločnosti, uprednostniť verejný záujem, uprednostniť milióny ľudí, záujem miliónov ľudí, ktorí vás volili alebo nás volili, pred svojím vlastným záujmom alebo svojej vlastnej politickej strany, to sú situácie, kedy sa z politika stáva štátnik. A keď v takýchto situáciách politik začne akýmkoľvek podlým spôsobom zneužívať a duplom ten, ktorý má byť v tom základe, v tej, povedzme tej vládnej koalícii, začne zneužívať situáciu a frustráciu ľudí na to, aby rozviklal to jadro, ktoré má držať ten múr, poviem, že demokracie, lebo nám sa tu môže zrútiť naozaj aj demokracia pomedzi prsty. A keď taký politik vtedy robí všetko preto, aby vlastnej vláde, vlastnej koalícii ubližoval, tak z politika sa stáva podliak. Na tejto križovatke každý z nás teraz stojí. Môžme ísť naďalej tým, že budeme len politici a budeme tu politikárčiť nasledujúce ťažké obdobie, ktoré Slovensko čaká, budeme len politici. Alebo povieme si, že uprednostníme záujem ľudí a budeme pri každom hlasovaní zvažovať len záujem ľudí, príkazy politické a neviem čo odložíme bokom, vtedy sa z politikov stanú štátnici. Ale keď povieme si, že ešte budeme búrať túto koalíciu, vládu a budeme ubližovať tomu jadru len preto, lebo teda mám tú možnosť vytiahnuť karty, blokovať a ubližovať svojim vlastným, tak sa z politikov môžu stať podliaci. Aby som bol hrdý na to, aby po tejto skúške, najmä tie nasledujúce mesiace, kedy naozaj čaká nás veľmi ťažká skúška energetickou krízou, na konci v tomto parlamente bolo 150 štátnikov, prajem to každému z vás. Prajem to aj Richardovi Sulíkovi, prajem mu, aby sa dokázal zbaviť možno tej posadnutosti Igorom Matovičom, aby sa dokázal zbaviť chuti pomstiť sa, aby sa dokázal zbaviť možno svojich väzieb na oligarchov, pre ktorých možno v tej politike háji záujmy, aby sa odstrihol, aby si uvedomil, že jeho záujem by mal byť ten, na ktorý tu prisahal, hájiť záujmy ľudí, ktorí ho volili alebo ktorí nás spoločne do tejto, tohoto pléna zvolili. Neviem, či sa mu to podarí. Neviem, koľkým z nás sa to podarí. Videl som alebo počul som o tej včerajšej diskusii, že tu bola bujará, že ste si navzájom vyčítali, kto koho podrží, nepodrží, predčasné voľby, nie predčasné voľby. Ale treba si klásť naozaj pri tom otázky. Ako je možné, že Fico, Pellegrini zrazu otočili a nesnažia sa vysvetliť ľuďom, prečo už nepýtajú predčasné voľby, na ktorých im tam strašne záleží, prečo chcú odvolávať Matoviča, keď vedia, že SaS-ka nie z môjho rozhodnutia, ale z rozhodnutia väčšiny v koalícii tú pozvánku do vlády dostane, po mojom odvolaní sa zrejme sa situácia ukľudní a koalícia bude konsolidovaná. Čo je za tým, že Pellegrini s Ficom sú ochotní aj toto risknúť a radšej teda pomôcť Sulíkovi, že mu pomôžu v jeho svätej vojne proti Matovičovi. Priznajme si, toto nie je zápas o hodnotách. Toto je zápas s kopou falošných argumentov, fabulácií a výmyslov, ale toto je zápas, len osobný zápas jedného, jediného človeka, ktorý mu sedí na jeho vytúženej stoličke, kde on chcel byť tým ministrom financií, a to, neviem, či teda viete, rovno takto oproti ministerstvu financií najbližší byt si kúpil. Ešte na tom najvyššom poschodí, aby rovno videl do tej kancelárie, aby teda videl, a keď sa ráno zobudí, aby mohol snívať ten svoj sen, a zrazu sa mu to nepodarilo. Bojuje si svoj osobný boj so samým de facto sebou. Ja voči nemu, priznám sa, že nenávisť necítim. Možno vás prekvapím, nikdy som voči nikomu ani voči Ficovi necítil nenávisť, ale úplne úprimne zase priznávam, voči dvom ľuďom som bol veľmi blízko. (Povedané so smiechom.) Raz to bolo voči Lojzovi Hlinovi, keď som videl, jako strašne o mne klamal, niečo že v karaváne, ja neviem, svoje pudy a potom si povedal, že vypínam ho, a odvtedy som ho ani nekomentoval, teraz asi po 2,5 roku, chudákovi (povedané so smiechom), asi mu dobre urobí, ale odvtedy som sa mu vôbec nevenoval a som ho vypustil zo svojej mysle a som s tým spokojný. Ale som to urobil preto, lebo som, hovorím, bol blízko už k tej nenávisti a nechcel som prekročiť ten rubikon, že by som cítil osobnú nenávisť voči niekomu. Nenávidím skutky Roberta Fica, nenávidím skutky Petra Pellegriniho aj ostatných prisluhovačov, ktorí mu roky kryli chrbát, ale hovorím, nedokážem nenávidieť ich ako osobu. Možno druhý to dokážete. Ja by som to považoval za zlyhanie mňa ako človeka, ak by som prekročil ten rubikon nenávisti. A bol... druhý človek, voči ktorému som už bol blízko, tak bol Rišo Sulík. Bolo to niekedy po tom, jak teda to ultimátum dali, keď som videl znova ten podlý vzorec, že znova idú využívať ako argument niečo, na čo nás alebo mňa predtým nahovorili, že aby sme ten rodinný balíček schválili. No našťastie som sa veľmi rýchlo spamätal a neprekročil som ten rubikon a ani voči tomu Rišovi tú nenávisť necítim. Áno, myslím si, že to je nehodný človek, aby bol v slovenskej politike, a je veľmi doslova nebezpečný, lebo stretá sa komunikuje s mimoriadne nebezpečnými ľuďmi pre slovenskú demokraciu a pre slovenský boj proti korupcii, a preto si myslím, že by bolo veľmi dobré, aby svoj predčasný dôchodok v Austrálii započal čím skôr a Slovensku dal v politike pokoj. Mrzí ma to, že sme sa dostali do tohto štádia alebo že som sa vnútorne dostal do tohto štádia, na druhej strane nebudem si nič vyčítať. Akože držal som mu palce, kryl som mu chrbát od začiatku, tak jak som spomínal aj včera, keď niekto v 30 posledných sekundách pred začiatkom moratória je ochotný minúť svoj drahocenný čas v prospech druhej politickej strany a vyzývať ľudí, aby teda, keď nevedia voliť nás, aby volili SaS-ku, tak môže to urobiť blázon alebo Igor Matovič. Ja som to urobil trikrát opakovane. Nebanujem, dobre, je to za nami. Bolo to v súlade s mojím presvedčením vtedy, že naozaj spolu bojujeme spravodlivý boj, aj keď som tú skúsenosť už s povalením Radičovej vlády mal. Nikdy som sa na neho nehneval, že ma vyhodil z poslaneckého klubu za to, že som si dovolil mať názor, že som nechcel dovoliť Orbánovi, aby na Slovensku len tak rozdával mirnix-dirnix maďarské občianstvo, lebo si myslím, že to bolo jednoducho správne, a keď niekto ma ukrižuje za to, že som urobil dobrú vec, tak holt, to je asi osud, história si bude pamätať, ale svedomie mám čisté. Rovnako mám svedomie čisté a nevyčítam mu, že tú vládu pred rokom, že nie som premiér a že vtedy ma povalil, lebo viem, že som bojoval správny boj. Aj keď dnes to ide ťažko a niekomu to až doslova, asi mu uši mu z toho brnia, keď poviem, že som bojoval správny boj, lebo som áno, vybavil s Rusmi ruskú vakcínu, aby chránila životy a zdravie. Bol to správny boj, a keď kvôli tomu ma niekto ukrižoval, je to jeho svedomie, hovorím, kvôli tomu žiadnu zášť voči nemu necítim. Rovnako aj voči... aj dnes voči nemu necítim nenávisť a skorej mi ho je ľúto a je mi ľúto vás ostatných. Jeho mi je ľúto, Richarda Sulíka, kvôli tomu, že sa nechal opantať tou nenávisťou, a myslím si, že je v takom, v takom vlaku, z ktorého sa ťažko vyskakuje, ale doprajem mu, aby dokázal zatiahnuť ručnú brzdu a aby sa tej nenávisti a snahy pomstiť sa nejakým spôsobom zbavil, lebo myslím si, že v prvom rade to ubližuje jemu, ale ubližuje to aj jeho strane, lebo vy nemáte hlúpych voličov. Vy máte racionálneho voliča, ktorému vaše správanie dnes nedáva význam, nedáva logiku, nenachádzajú odpovede a nevychádzajú im rovnice, ale ubližujete aj celému demokratickému Slovensku. Nikto z nás, možno je tu pár ľudí, ktorí túžia po inom zriadení, a možno keď videli prieskum neviem ani koho o tom, že Slováci si prajú vládu autokrata alebo diktátora, tak im možno tak dobre bolo pri srdiečku, ale verím tomu, že aspoň 130 povedzme ľudí v tejto sále si nepraje diktatúru. Nepraje si, aby sme stratili demokraciu, aby sme sa stali guberniou toho Ruska a v skutočnosti stratili svoje práva a utekali zo Slovenska o život, a nechali zo Slovenska, aby sa stal nejaký skanzen. Čiže skúsme, prosím, vás zabojovať spoločne o Slovensko a zamyslite sa nad tým, či sa nevydáme nasledujúce mesiace na spoločnú cestu. Neprihováram sa Ficovi ani Pellegrinimu, lebo tí si... tí veľmi dobre vedeli, čiu bandu bijú a koho, pre koho tie biznisy robia, ale prihováram sa radovým poslancom v tejto sále, že skúsme si v tejto historickej chvíli, kedy Slovensko stojí pred najťažšou krízou, aká kedy Slovensko od 2. svetovej vojny postrehla, či naozaj neni čas, ešte povieme, že pol roka moratórium na politické zápasy. Pol roka moratórium na uprednostňovanie ega, záujmu politickej strany pred záujmom spoločným, pred záujmom miliónov ľudí. Ja osobne si myslím, že slovenský parlamentarizmus si takýto experiment zaslúži. 1. januára máme 30 rokov, čo vznikla Slovenská republika, a patrilo by sa po 30 rokoch dospieť. Áno, posádka sa v tejto sále obmieňa, veľmi ťažko môžme hovoriť, teda tí, čo tu nie sú tých 18 rokov, že vlastne sú nejako zodpovední za to, čo slovenský parlament stvára a ako sa správa. Na druhej strane je to naša spoločná, kolektívna zodpovednosť za tento orgán, že či ľudia budú môcť pozerať na politikov počas nasledujúcej mimoriadne ťažkej doby, ktorá nás čaká, ako na ľudí, ktorí im dávajú svetlo spolu na konci tunela a dávajú im, ukazujú im cestu, ako ich cez to búrlivé more previesť, alebo budeme tu len rozhádaná banda ľudí, ktorí si, každý sa hrá na svojom piesočku a nedokáže zvládnuť svoje vlastné ego a kreslí svoje červené čiary a ultimáta. Ja verím, že máme na to, aby sme spolu Slovenskej republike dali ten najlepší darček, že sa začneme ako najvyšší zákonodarný orgán správať konečne dospelo, že budeme naozaj pri každom jednom zákone pozerať podľa toho, čí záujem chráni a či chráni záujem ľudí, a nie záujem ktorého sponzora, oligarchu alebo konkrétneho politika, ktorý je predĺženou rukou nejakého lídra. Ja verím, že to dokážeme. A my sme sa včera aj predvčerom aj na klube o tom rozprávali, v diskusnej skupine sme sa o tom bavili, že buďme grandi voči opozičným návrhom. Ono sa to tu, ja som to nezažil, bol som tu pár volebných období, neviem presne koľko, ale nezažil som, že by sa podporovali opozičné návrhy. To sa stalo že možnože raz za rok, že potom v opozícii boli z toho až pomaly paralyzovaní, že hops, že čo sa to stalo, či to bolo omylom, alebo jednoducho ako to bolo možné. Ja som sa snažil predsviedčať aj včera kolegov v diskusnej skupine, že, že ukážme, že to vieme robiť inak. Ukážme, že možno aj tá menšinová vláda priniesla inú morálku pri správe veci verejných aj v tom parlamentarizme vo vzťahu k opozícii. O. K., rovno hovorím, že podporovať návrhy, ktoré majú dopady na financie, akože si niekto, ja neviem, Pellegrini myslí, že on napíše si štyri vety a ide rozdávať takto miliardy dôchodcom, lebo teda aby si išiel zatancovať s nimi a spravil fotečko s videjkách a kroji, jak mu na nich záleží, tak to nie. Jasné, že to nemôže byť o tom, že budeme z opozície alebo Sulík sa tu bude hrať na ministra financií a bude predkladať návrhy, ako budeme míňať stámilióny eur podľa jeho scenára. Tak to nie. Ale je kopa dobrých dielčích zmien, ktoré môžme spolu presadiť, ktoré nebudú mať priamo dopad na, na verejné financie, a cítim to v koalícii, že sme otvorení vám tie návrhy podporovať, a poďme ukázať v tomto, že, že vieme stáť spolu na strane záujmu ľudí a verejného záujmu. Ukážme a možno sa nám to zapáči a možno to zostane ako tradícia a tí, po nás čo prídu, sa budú hanbiť nepokračovať v tej tradícii, že je normálne na schôdzi podporiť dva-tri-štyri opozičné návrhy. Ja osobne som za. Myslím si, že pomôže to všetkým, je dobré, aby sa aj, aj opozičné strany mohli prezentovať pred voličmi, že toto boli schopní presvedčiť koalíciu, a kedy inokedy, keď sme, a úplne to otvorene priznávam, by som sa tu aj vyzliekol donaha, ak by som mal nejaké svaly, že sme áno, sme menšinová vláda. My tú väčšinu tu nemáme, áno, sme odkázaní na to, či sa tu nájde racionálnych ďalších ix ľudí, ktorí nebudú pozerať pri návrhoch politicky, ale podporia návrh len podľa toho, či je dobrý, alebo zlý. Tuším to zvládnem do tej 12.00 hod. Dobre, každopádne išiel som sem s tým, prepáčte, že asi tých 10 minút ešte na záver dám. Ale, ale včera zase kamarátovi som ráno hovoril (povedané so smiechom), že predtým, keď som vystúpil, tak som povedal, že vieš čo, ja tam poviem iba na dve minúty a poviem im to tam v štyroch vetách a necháme ich tam sedieť. Dneska ráno som ho stretol znova a hovorí mi, že tie dve minúty boli celkom dobré, včera myslím, takže nevyšlo, dneska mi to nevyšlo znova, ale nevadí. Podľa mňa parlament je od slova parlé, to znamená, čo iné ako rozprávať by sme tu mali, vždycky lepšie, ako sa biť niekde po baroch, a tým pádom prepáčte mi (povedané so smiechom), že som sa vám tak trošku dlhšie prihovoril, a myslím si, že takýto exkurz do slovenskej politiky, obdobia, keď som v nej pôsobil aj ja, spoločne ťahajúc tú káru s Richardom Sulíkom. A možno teraz takto identifikujúc tie DNA chyby v tom akože protikorupčnom správaní sa strany SaS a jej predsedu, že je to dôležité. Viem, že viacerí možno aj z našich poslancov mi povedia, nemusel si toľko do toho Sulíka, ale treba to hovoriť, lebo platí to, čo som povedal predtým, on má imunitu v mnohých médiách. Pozrite si, aj včera niektorí takí progresívni novinári, oni boli schopní aj po včerajšku ho obhajovať a čokoľvek, čo som povedal, prekrútiť, lebo jednoducho im pravda z úst kresťana nevoní, pravda z úst kresťana, to je lož, to je klamstvo, a keď to povie ich človek, ktorý bije ich bandu, tak to je automaticky pravda, aj nech je to akékoľvek podlé klamstvo. Toto nie je žurnalistika, prepáčte, novinári, že sa vám takto prihováram, ale viem, že s viacerými z vás komunikujem, a viem, že viacerí z vás ste mi napísali, že rovnako to tak cítite, len veľakrát je to o tom, ako prikáže šéfredaktor, tak musím robiť, lebo keď nebudem písať to, čo chce šéfredaktor, tak potom si budem musieť hľadať inú prácu. Čiže vyzývam takisto aj v tejto ťažkej dobe aj poctivých žurnalistov, poctivých novinárov, poctivých redaktorov, poctivých šéfredaktorov médií, aby sme si neubližovali. Snažte sa na každý náš skutok pozerať podľa toho, aký má dopad na reálne životy ľudí, a nie cez svoju ideologickú prizmu a svoju ideologickú progresívnu zaslepenosť. Pozerajte na to, súďte naozaj naše skutky, nesúďte naše vierovyznanie, nesúďte naše, našu ideológiu a naše ideologické presvedčenie. Aj medzi nami v poslaneckom klube OĽANO máme približne tretinu liberálne zmýšľajúcich ľudí a možno dve tretiny konzervatívne zmýšľajúcich ľudí, OĽANO také je. OĽANO je zrkadlom Slovenska, na Slovensku je viacej konzervatívne zmýšľajúcich ľudí a menšina liberálne zmýšľajúcich ľudí. Ale už aj ubližovať, alebo to, keď robíte, že znásilňujte pravdu alebo snažíte sa ju vytvárať, a zneužívate a manipulujete s ľuďmi, tak ľudia nie sú hlúpi a v skutočnosti takto tomu liberalizmu a progresivizmu ubližujete, lebo keď ľudia si majú dať kontrolnú otázku, že či liberálne je to, že znevažujem názor druhých ľudí, dehumanizujem ich, demoralizujem ich názory a, a šikanujem, spochybňujem, posmešky si robím, tak tí ľudia si povedia, takýto progresivizmus a liberalizmus ja nechcem. Čiže keď vy chcete spropagovať váš liberalizmus a progresivizmus, snažte sa byť objektívni. (Prerušenie vystúpenia predsedajúcim.)